JMART ดีด 6% ลุ้นกำไรปีนี้โต 68% รับ JMT-เจโมบายหนุน ชูเป้า 75 บ.
JMART ดีด 6% โบรกแนะ “ซื้อ” เป้า 75 บ. จับตากำไรปีนี้โต 68% ตอบรับฐานธุรกิจทั้งในส่วนของ "เจมาร์ท โมบาย" และ JMT เติบโตต่อเนื่อง
JMART ดีด 6% โบรกแนะ “ซื้อ” เป้า 75 บ. จับตากำไรปีนี้โต 68% ตอบรับฐานธุรกิจทั้งในส่วนของ "เจมาร์ท โมบาย" และ JMT เติบโตต่อเนื่อง
4 ต.ค. 2565

ผู้สื่อข่าวรายงานว่า วันนี้ (4 ต.ค.65) ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 15:23 น. อยู่ที่ระดับ 46.75 บาท บวก 2.75 บาท หรือ 6.25% สูงสุดที่ระดับ 46.75 บาท ต่ำสุดที่ระดับ 45.25 บาท ด้วยมูลค่าการซื้อขาย 313.45 ล้านบาท

โดย บริษัทหลักทรัพย์ เมย์แบงก์ จำกัด (มหาชน) ระบุในบทวิเคราะห์วันนี้ ว่าแนะนำ “ซื้อ” JMART มีราคาเป้าหมายที่ระดับ 75.00 บาท เพราะมองภาพรวมธุรกิจมีการขยายตัวมากขึ้น หลังมีการเข้าลงร่วมลงทุนใหม่ๆ อย่างต่อเนื่อง ส่งผลให้ฐานธุรกิจเติบโต
ทั้งนี้ ทางฝ่ายวิเคราะห์คาดกำไรในปี 65 จะเติบโตก้าวกระโดดสูงถึง 68% เมื่อเทียบกับปี 64 มาอยู่ที่ 2,082 ล้านบาท เพื่อตอบรับฐานธุรกิจทั้งในส่วนของ “เจมาร์ท โมบาย” และ JMT เติบโตต่อเนื่อง
ดังนั้นจากปัจจัยดังกล่าว ประกอบกับปัจจัยพื้นฐานทางธุรกิจที่แข็งแกร่ง รวมทั้งต้นทุนของบริษัทในเครือที่ปรับลดลง หลังได้เงินระดมทุนจากพาร์ตเนอร์ใหม่เข้ามาเสริมในช่วงที่ผ่านมา ทำให้ฝ่ายวิเคราะห์จึงมองเป็นโอกาสในการเข้าลงทุน